Fjøsprat

«Fjøsprat» er en norsk sang som ble skrevet av Øystein Sunde og utgitt 11. november 2016 som bonusspor på Sundes musikkalbum Bestefar.CDON.com – Medium: Bestefar Opptaket ble gjort i Rainbow Studio i Oslo i 2016 med Jan Erik Kongshaug som lydtekniker. Kun en tagning av sangen ble foretatt.

Teksten handler om en bonde som blir oppsøkt av en byråkrat med klare restriksjoner angående foring av kyr. Sunde hadde lest en artikkel i avisa Firda mens han og Ingrid Bjørnov var på turné. 24. februar 2016 spilte de to konserter i Ålesund hvor «Fjøsprat» ble fremført i en avdeling med ymse ideer. Bakgrunnen for teksten er det faktum at kyr avgir metangass som er mer skadelig for miljøet enn eksos (se Eksterne lenker under).Spinner Records - Konserter 2016 Teksten er gjengitt i CD-heftet/omslaget til Bestefar.

Sunde synger med kun den akustiske gitaren sin som komp. «Fjøsprat» er en talking blues som stiller i samme sjanger som «Jaktprat», «Oppfinnervise», «2003, en butikk-odyssé» og «Svigerfars motorsag».«En talking blues, vær så snill?» – Sundes verbale innstikk på Live på Svalbard -82.

 Referanser 

Eksterne lenker
VG 2. desember 2006 - Ku-promt verre enn eksos
Forskning.no - Kurap gir klimaregning

Kategori:Sanger fra 2016
Kategori:Sanger skrevet av Øystein Sunde